Uuden testamentin opettajani tapasi kysyä: -
"Mistä tietää, että Uusi testamentti on tarua? Betsaidasta."
Betsaidasta tulivat lähes kaikki tärkeimmät apostolit.
Siellä tapahtuivat Uuden testamentin tärkeimmät ihmeet, -
kuten vetten päällä käveleminen ja ruokkimisihme. Isoja juttuja.
Mutta Betsaidaa ei löytynyt, vaikka kaikki etsivät.
ARKEOLOGIA JA JEESUS
Jos on kiinnostunut historiallisesta Jeesuksesta, -
Betsaida on ainoa paikka, jossa asiaa voi tutkia konkreettisesti.
Kaikista paikoista Galileassa, jossa Jeesus toimi, -
tutkijat ovat yhtä mieltä siitä, että Hän kävi neljässä paikassa.
Ne ovat Nasaret, Kapernaum, Korasin ja Betsaida.
Muista paikoista ei vallitse vastaavaa yksimielisyyttä.
Mutta kaikki ovat yhtä mieltä siitä, että Hän kävi näissä neljässä.
Millaisia mahdollisuuksia meillä on nähdä -
nämä paikat ensimmäiseltä vuosisadalta?
Ainoa paikka, joka voidaan nähdä ja jota voidaan kaivaa -
ja joka liittyy suoraan Jeesuksen työhön, on Betsaida.
Tämä paikka, Betsaida, oli niin hyvin tunnettu 300―400-lukuun mennessä, -
että kristityt kirjoittajat sanoivat, -
että apostoleista kuusi eli lähes puolet tuli Betsaidasta.
Kuvitellaan, että Amerikan juristeista puolet tulisi Chicagosta.
Haluaisimme tietää, mitä he joivat, söivät, tekivät ja näkivät.
Jos tällaisesta paikasta lähti mullistava liike, -
haluamme tietää, miten he elivät.
Emme puhu pienistä vaan isoista apostoleista.
Meillä on Filippus, Andreas, Pietari, -
Jaakob ja Johannes, Sebedeuksen pojat.
Kaikki nämä apostolit tulivat yhdestä ja samasta paikasta.
Asiaan liittyi kuitenkin yksi iso varaus.
Paikkaan viitataan UT:ssa ja muissa teksteissä, -
mutta kukaan ei ollut löytänyt sitä.
Jos vuonna 1987 olisi sanottu, että Betsaida on löydetty -
mutta ei sieltä, mistä luulimme, se olisi ollut iso ongelma.
Takanani on Genesaretinjärvi.
"Betsaida" tarkoittaa: "kalastajien talo".
On pitkä matka vetää veneet joka päivä kolmen kilometrin päähän.
Rantaan on kolme kilometriä.
Meillä oli teoria. Tässä astuu kuvaan teknologia.
Teoria oli se, että ehkäpä antiikin aikana Genesaret oli isompi.
Siinä tarvitaan geologien ja maantieteilijöiden apua.
Vastassa on ihmisiä, jotka miettivät, miksi he eivät keksineet sitä.
Kaksi ensimmäistä vuotta teimme geologista tutkimusta.
Kaivoimme kaivausojia alas Genesaretille.
Tulimme geologien kanssa siihen johtopäätökseen, -
että tällä alueella tapahtuneet maanjäristykset -
ovat muokanneet Jordanjoen maisemaa. Jordanilla on jyrkät reunat.
Lohkareet putosivat Jordaniin, joka ei ole kovin leveä, ja patosivat sen.
Aina kun pato murtui, rantaviiva siirtyi ylemmäs.
Siten pystyimme selittämään, -
miksei Betsaidaa ollut löydetty 1 500 vuoteen.
Sitä eivät löytäneet bysanttilaiset, -
mutta he etsivät sitä nykyisen Genesaretin rannalta.
Meidän teoriamme oli, että tämä mitätön hylätty kukkula, -
tämä on Betsaida.
Ehdimme kaivaa vain 20 vuotta.
Mutta kun kukkulan laelta löytyy 25 kilon painoisia ankkureita, -
jollaisia käytettiin isoissa kalastusveneissä, -
on varmaa, ettei niitä raahattu kolmea kilometriä rantaan.
Se oli sinetti.
Tämä on harvoja pyhiä paikkoja, -
joka on löydetty geologisten teorioiden ansiosta.
Usean kuivan vuoden jälkeen -
Genesaretin pinta laski mittaushistorian alhaisimmalle tasolle.
Vuonna 1986 veljekset Moshe ja Juval Lufan -
tutkivat rantaa.
He huomasivat jotain, mikä näytti vanhalta naulalta.
Pian he huomasivat lisää. Nauloista muodostui ikivanhan veneen hahmo.
He kutsuivat asiantuntijat.
Alettiin kaivaa. Löytyi vene ajanlaskun alusta, -
joko ensimmäiseltä vuosisadalta ennen tai jälkeen Kristuksen.
Veneen pituus on noin viisi metriä ja leveys 2,3 metriä.
Siitä saatiin ylös suurin osa. Shelley Wachsmann, Orna Cohen, -
Kurt Raveh, Richard Steffy ja koko joukko vapaaehtoisia -
kaivoivat veneen varovaisesti ylös.
Vene pidettiin kosteana. Sen ei saanut kuivaa.
Puu oli säilynyt kaksituhatta vuotta mudassa, -
hapettomassa tilassa, niin kuin sitä kutsutaan.
Siinä ei ollut bakteereja, jotka normaalisti tuhoavat puun.
Kaivajat kuvailivat puuta likomärän pahvin kaltaiseksi.
Se oli hyvin pehmeää.
Puu piti kyllästää parafiinin tai vahan kaltaisella aineella.
Mielenkiintoista on, että veneeseen mahtuu noin kaksitoista miestä.
Vene olisi ollut kyllin iso -
viemään Jeesus ja 12 opetuslasta järven yli.
Kukaan ei usko, että tämä vene liittyisi Jeesukseen.
Se oli luultavasti jo hylätty, poistunut käytöstä ja uponnut mutaan, -
kun Jeesus aloitti palvelutyötään 20-luvun lopussa jKr.
Mutta vene kertoo, miltä veneet siihen aikaan näyttivät -
esimerkiksi kooltaan, tyyliltään, muotoilultaan ja valmistukseltaan.
Perimätiedon mukaan enkeli Gabriel ilmestyi Marialle kaivolla Nasaretissa.
Varhaisin todiste tästä on hiljattain löydetty mosaiikki 300-luvulta.
Kun mosaiikki on saatu esille, sille kaadetaan vettä.
Mosaiikki pestään, jotta alkuperäiset värit tulevat esiin.
Värit näkyvät kirkkaina nyt kahden minuutin ajan.
Sitten ne haalistuvat. Ole siis nopea.
Symbolit ja artefaktit mosaiikin yhteydessä -
ovat arkeologeille paras perimätietoa tukeva todiste -
kristinuskon keskeisimmillä syntysijoilla Nasaretissa.
Taas uusi pala historiaa.
Tunnette perimätiedon. Tässä on nyt todiste.
Historioitsija Josefus selvisi vuosien 66―70 sodasta -
ja kirjoitti teoksen "Juutalaissodan historia" -
ja myöhemmin "Juutalaisten muinaisajat".
Hän kertoo, että temppelin ympärille -
oli kiviä, joihin oli kaiverrettu kreikankielinen teksti.
Teksti oli varoitus, että muut kun juutalaiset -
eivät saa mennä lähemmäs pyhäkköä.
Papit tietysti pääsivät sisälle, -
ylipappi tiettyinä aikoina myös kaikkeinpyhimpään.
Mutta muuten lähimmäksi pääsivät juutalaiset miehet, sitten naiset.
Muiden kuin juutalaisten piti jäädä kauemmas.
Löysimme kaksi tällaista kiveä raunioista temppelin ympäriltä.
Toinen niistä, osa tekstistä, on Jerusalemissa Israelin museossa.
Meillä on koko kaiverrus, -
joka kieltää pakanoita ja ulkomaalaisia -
menemästä eteenpäin kiven ohi.
Jos hän menee, hän on syypää omaan kuolemaansa, thanatosiin, -
joka seuraa saman tien. Se oli vakava juttu.
Se heijastaa sen ajan poliittista ja uskonnollista todellisuutta.
Ainoastaan Roomalla oli oikeus tuomita kuolemaan.
Oli yksi poikkeus. Juutalaiset voivat papin johdolla tuomita kuolemaan -
temppelin alueella kiven kieltoa rikkoneet.
Nimessä "Betsaida" sana "Bet" viittaa teollisuuteen.
Nimessä "Betlehem" sana "lechem" tarkoittaa leipää -
ja "bet" teollista mittaluokkaa.
Betsaida oli teollisen mittaluokan kalastuskylä.
Se tarkoitti, että verkoissa, joita täältä löydämme, on painot.
Verkot oli aseteltu tarkasti. Ne tuotiin kuivumaan iltaisin.
Nähtävästi oli tapahtunut katastrofi, sillä ne oli vain jätetty paikalleen.
Me kutsumme sitä hyväksi tuhoksi, -
sillä kaikki on jätetty alkuperäiselle paikalleen.
Ruoat ovat vielä uunissa.
Verkot oli levitettyinä. Verkoissa oli painot.
Olemme löytäneet useita heittoverkkoja, jotka oli levitettyinä.
He eivät kalastaneet koukulla ja siimalla. He olivat ammattilaisia.
Tämä on lyijypaino. Näitä olemme löytäneet noin 500.
Tämä on kaupallista kalastusta.
Tarvitaan verkkoja, joita voi heittää veteen.
Painot kiinnitetään verkon reunoihin.
Sitten verkot heitetään veteen ja kerätään saalis.
Lyijypainot olivat kaupallisessa kalastuksessa hyvin tärkeitä.
Ihmisillä on sellainen mielikuva, että ensimmäiset kristityt -
olivat maalaistolloja, jotka eivät ymmärtäneet uskonnosta, -
jotka eivät välttämättä olleet kaikkein koulutetuimpia -
ja jotka olivat hyvin köyhiä.
Täällä on kuitenkin käynyt ilmi, etteivät he olleet köyhiä.
He olivat keskiluokkaa ja ylempää keskiluokkaa.
Löysimme kultaisia korvakoruja, jollaisia on löytynyt vain Roomasta.
Löysimme yksityisen viinikellarin. Siellä oli Rhodokselta tuotua viiniä.
He osasivat elää hyvin. He elivät yksinkertaisesti.
Heillä oli puhdasta ilmaa ja vettä. Tämä oli hyvä paikka elää.
Todisteiden valossa asukkaat olivat erilaisia kuin ihmisten mielikuvissa.
Monet tutkijat uskovat, että tämä paikka on Magdala.
Se on arameaksi "torni".
Hepreaksi se on HaMigdal.
Mielenkiintoista on se, että Maria Magdalena -
luultavasti tuli tästä Genesaretinjärven rannalta sijaitsevasta kylästä.
On siis hyvin mahdollista, -
että Jeesus saarnasi takanani olevassa synagogassa ainakin kerran.
Lisäksi vasemmalla puolellani noin sadan metrin päässä -
on löytynyt useita mikvoja, rituaalikylpyaltaita.
Merkillisimpiä löytöjä täällä oli keskellä lattiaa -
tai suunnilleen synagogan keskellä. Se on koristeellinen kivi.
Kiven kaikki sivut ja päällystä ovat koristeltuja.
Kivi oli hieman kalteva.
Jotkut uskovatkin, että se oli lukualusta, -
jolle Raamatun kirjakääröt avattiin luettavaksi ja tutkittavaksi.
Kivessä on temppeliaiheisia symboleja, -
esimerkiksi menora.
Uskommekin, että täällä synagogassa käyneille Magdalan galilealaisille -
Jerusalemin temppeli etelässä oli hyvin tärkeä paikka.
Ei siis voida sanoa, että galilealaisilla oli omanlaisensa usko -
eikä heillä ollut kiinnostusta tai yhteyksiä Jerusalemiin.
Vielä yksi kiinnostava juttu. Luultiin, että kivi oli ainutkertainen.
Seuraavana vuonna löydettiin aivan samanlainen kivi -
300-luvun synagogasta muutaman kilometrin päässä Magdalasta.
Kivi oli upotettu seinään koristeeksi.
Se on ensimmäiseltä vuosisadalta, mutta se oli 300-luvun synagogassa.
Se kertoo, että kiviä oli luultavasti useassa synagogassa -
ja kivillä oli sanoma.
Ne kertovat: "Me olemme uskollisia Jerusalemin temppelille."
Se tuo mielenkiintoista uutta näkökulmaa -
Galilean uskonnolliseen tilanteeseen Jeesuksen aikana.
On yksi asia, jota täältä ei löydy. Se on hyvä juttu, -
sillä se tekee tästä aitoa.
Emme löydä synagogaa emmekä mikve-allasta.
Miksi se on tärkeää?
Juutalaisessa kylässä pitää olla synagoga ja mikve. Ei välttämättä.
Ensimmäiset synagogat on ilmeisesti rakennettu -
Israelin maan ulkopuolelle sellaisille, -
joilla oli liian pitkä matka vaeltaa juhlille Jerusalemin temppeliin.
Kaikkien oli määrä tulla Jerusalemiin.
Rukoilivatko ihmiset juhlien välillä? Rukoilivat.
Missä he rukoilivat? Kotisynagogissa.
Heillä ei ollut pakkomiellettä, että heillä täytyy olla synagoga.
Uskon, että synagogista tuli tärkeitä temppelin tuhon jälkeen.
Sen jälkeen he halusivat tilat, -
jotka muistuttivat temppelin majesteettisesta arvokkuudesta.
Sitä ennen ihmiset rukoilivat perheen keskessä kotisynagogissa.
Samoin alkuseurakunta kokoontui kodeissa.
Ja kun kukkulan juurella virtaa Jordan, mikve on tarpeeton.
Uskomme, että alussa juutalaisten asutukset olivat tällaisia.
Synagogat ja rituaalikylpyaltaat yleistyivät vasta myöhemmin.
Siksi se on tärkeää.
Herodes Suuresta tuli juutalaisten kuningas vuonna 37 eKr.
Alkuvuosinaan hän käynnisti massiivisen rakennusohjelman.
Hän rakensi Jerusalemin temppelin ja laajensi temppelivuorta.
Hän rakennutti linnoituksen kukkulalle tästä paikasta länteen.
Linnoituksen nimi on Herodion.
Tunnetuin hänen rakennuttama linnoitus lienee Masada, -
jossa olemme nyt.
Idässä on Kuollutmeri.
Lännessä on Juudean erämaa.
Masada sijaitsee tasaisella niemekkeellä, -
joka ennen oli Kuolleenmeren rannalla.
Vuoden 66 jKr. kapinan yhteydessä -
yli 900 kapinallista, mukana myös naisia ja lapsia, tuli Masadaan.
Miehiä tuli Arbelista. He hiipivät sitä puolta, jota ei vartioitu, -
voittivat roomalaisvartijat ja päästivät toiset sisään.
Masada pysyi kapinallisten käsissä -
myös kapinan kukistamisen jälkeen 70 jKr.
Rooma ei pystynyt kunnolla juhlimaan voittoaan, -
niin kauan kun tämä tärkeä linnoitus oli juutalaisten käsissä.
Niinpä kenraali Silva marssi tänne vuonna 73.
Hän ympäröi linnoituksen leireillä. Niiden jäännökset ovat yhä näkyvillä.
Hän rakennutti orjatyövoimalla vallin, jota pitkin hän pääsi pääportille.
Hän poltti portin ja tunkeutui linnoitukseen.
Josefus kertoo, että kaikki kahta lukuun ottamatta tekivät itsemurhan.
Se hämmästytti Roomalaisia.
Takanani on Kuollutmeri, maan pinnan matalin vesialue.
Se sijaitsee 400 metriä merenpinnan alapuolella.
Se on osa hautavajoamaa, jossa kaksi mannerlaattaa kohtaa toisensa.
Se on Maan matalin paikka.
Hautavajoama ulottuu etelään Itä-Afrikkaan.
Kuollutmeri tunnetaan suolaisuudestaan.
Siitä kolmasosa on suolaa, magnesiumia ja muita mineraaleja.
Suola- ja mineraalipitoisuus on niin suuri, ettei veteen voi upota.
Josefuksen mukaan Titus, Vespasianus ja roomalaiset -
kuulivat kelluvuudesta Kuolleessameressä.
Roomalaiset halusivat kokeilla sitä.
Niinpä Kuolleeseenmereen heitettiin ilmeisesti uimataidoton sotilas.
Kaikista se oli hyvin hauskaa paitsi sotilaasta.
Hän ei uponnut. Hän kellui. Kaikki olivat ihmeissään.
He eivät ymmärtäneet kemiaa, miksi se oli niin.
Tämä seutu oli luultavasti siis -
koko Israelin aavikkomaisin alue.
Minua kiinnostaa erityisesti ensimmäinen juutalaiskapina.
Rooman 10. legioona tuhosi tämän paikan vuonna 69 jKr.
Noin 30 metriä tästä on luola, jossa 1. vuosisadalla oli oliivipuristin.
Löysimme luolan kaivausten viimeisenä päivänä vuonna 2013.
Näin tämän ison luolan.
Se oli tästä kohdasta ylös asti täynnä soraa.
Sitä oli muodostunut keoksi. Reunoilla sitä oli kaksi metriä.
Kun aloimme kaivaa, esiin tuli ihmisten jäännöksiä.
Valtaosa luurangoista oli ajan mittaan hajonnut vyöryvän maa-aineksen alle.
Näimme kalloja ja reisiluita.
Yritimme olla huolellisia, mutta luut olivat aika hajallaan.
Pussitimme luut sen mukaan, minkä arvioimme kuuluvan yhteen.
Jeesus oli varoittanut heitä tulevasta sodasta ja kulttuurin tuhoamisesta.
Täällä Khirbet el-Maqatirissa näkyy Jerusalemin tuho pienoiskoossa.
Täältä he menivät Jerusalemiin. Tuhosta todistava tuhka tässä, -
kahdeksan luurankoa ja ensimmäisen vuosisadan jäänteet -
toivat kaivausten aikaan mieleeni Jeesuksen sanat Öljymäellä.
Näin sen tässä toteutuneena.
Se on vahva muistutus Jeesuksen viimeisestä profetiasta.
Suomennos: Marianne Tenetz